序卦曰:"不养则不可动,故受之以大过."[崔憬曰:养则可动,动则过厚,故"受之以大过也.] [疏]颐始于动,终于静.静养巳极,动则过厚.葢直养无害,则气足以配道与义矣.凡大过人之德,与大过人之业,孰不从直养来乎!故颐"受之以大过".
象曰:"藉用白茅,柔在下也."[侯果曰:以柔处下,履非其正,咎也.苟能絜诚肃恭不怠,虽置羞于地,可以荐奉.况"藉用白茅",重慎之至,何咎之有矣.] [疏]"下"谓初下也.初为阳位,以柔处之,履非其正,宜有咎矣."巽絜齐",有"絜诚"之象.巽柔顺,有"肃恭"之象.故云"苟能絜诚,肃恭不怠".初于三才为地道,系上说此爻曰"苟错诸地而可矣",故云"置羞于地".卦有鼎象,鼎彖曰"亨以享上帝",故云"可以荐奉".系又曰"藉之用茅,何咎之有,慎之至也",故云"藉用白茅,重慎之至,何咎之有矣".
象曰:"老夫女妻,过以相与也."[虞翻曰:谓二过初与五,五过上与二.独大过之爻,得过其应,故"过以相与也".] [疏]"二过初与五"者,初比二而二使之过与五也."五过上与二"者,上比五而五使之过与二也."独大过之爻,得过其应"者,干凿度"初与四,二与五,三与上谓之应".今四不桡乎下而过与五,三不可有辅而过与二,故曰"过以相与也".
九三.楝桡凶.
象曰:"过涉之凶,不可咎也."[九家易曰:君子以礼义为法,小人以畏慎为宜.至于大过之世,不复遵常,故君子犯义,小人犯刑,而家家有诛绝之罪,不可究也.大过之世,君子逊遁,不行礼义,谓当不义则争之,若比干谏而死是也.桀纣之民,可比屋而诛,上化致然,亦不可咎.曾子曰"上失其道,民散久矣.如得其情,则哀矜而勿喜",是其义也.] [疏]"曾子曰"至"勿喜",论语文.此以"君子犯义,小人犯刑"为"过涉",不应经义.王弼注云"志在救时,故不可咎".盖喻仗节死义之臣,行虽过而理无害.若所云"比干谏而死"之类,得其解矣.